Kamu bisa jelasin ke aku soal Logic (pemuzik) dalam bahasa melayu?

Sir Robert Bryson Hall II (lahir 22 Januari 1990), lebih dikenali dengan nama pentas Logic ialah seorang penyanyi, penulis lagu dan penerbit rakaman dari Amerika Syarikat. Dibesarkan di Gaithersburg, Maryland, Logic mula berminat dengan muzik sejak zaman remaja dan menceburi bidang tersebut pada awal tahun 2009 dengan melancarkan Logic: The Mixtape dan pita adun berjudul Young, Broke & Infamous pada 2010. Beliau menandatangani dengan Visionary Music Group, sebelum melancarkan tiga pita adun lagi untuk tiga tahun.

Pita adun keempat beliau Young Sinatra: Welcome to Forever (2013), mendapat pujian daripada pengkritik dan Logic mendapat kontrak rakaman dengan Def Jam Recordings. Beliau kemudiannya melancarkan album studi penampilan sulung Under Pressure pada Oktober 2014, yang debut di kedudukan keempat di carta Billboard 200 Amerika Syarikat, yang kemudiannya memperoleh pensijilan emas oleh Persatuan Industri Rakaman Amerika (RIAA), setelah album tersebut berjaya terjual melebihi 171 ribu salinan. Album studio kedua Logic, The Incredible True Story dikeluarkan pada November 2015, banyak menerima ulasan positif daripada para pengkritik dan album itu juga menerima pensijilan emas di Amerika Syarikat selepas lebih daripada 185 ribu salinan album berjaya dijual. Logiv melancarkan pita adun kelimanya Bobby Tarantino pada tahun 2016.

Album studio ketiga Logic, Everybody (2017) muncul pertama kalinya dengan kedudukan teratas di carta Billboard 200. Ia terjual terjual untuk 247 ribu unit setara album, di mana 196 ribu adalah jualan album sebenar. Album tersebut melahirkan single 10 teratas antarabangsa yang pertama sebagai artis utama, "1-800-273-8255", yang berjaya mencecah kedudukan ketiga di Billboard Hot 100. Pada Mac 2018, Logic mengeluarkan pita adun keenam, Bobby Tarantino II, susulan kepada pita adun 2016 beliau. Pita tersebut memperoleh nombor satu di Billboard 200, terjual sebanyak 119 ribu unit setara album pada minggu pertama.